Lullaby | Soubenn ar geek\nO komz e oan gant ur genseurtez diwar-benn Fight Club 2 hag anzavet n’em boa ket bet lennet ul levr gant Chuck Palahniuk james! Kuzuliet he deus Lullaby din.\nUl levr a zere d’al levraouegerien ha levraouegerezed eo… Haroz ar romant a zo kelaouenner, o klask sevel ur pennad diwar-benn ar babiged a varv “diabeg” emañ. E-pad e enklask e kav ul levr e pep ti, un dastumad luskellerezioù eus ar bed. Unan anezho a zo ur ganaouenn evit sikour brezelourien gloazet da vervel sioul.\nCarl a gompren buan ar galloud a zo gantañ bremañ hag an dever ivez : distruj pep skouerenn eus al levr a chom. Kavout a ra war e hent Helen, a werzh tiez satanazet a-benn adprenañ anezho. Gouzout a ra hi ivez ur bern traoù diwar-benn al luskellerez-se…\nKregiñ a ra ar romant gant deskrivadur an div dudenn-se, ha penaos e kompren Carl ar pezh a rank ober. Da c’houde e vo kentoc’h ur veaj war hentoù ar Stadoù-Unanet. Pevar den a veajo asambles, pep hini o kaout alioù disheñvel, selloù disheñvel war ar bed hag an traoù evel m’emaint. Dedennus neuze gwelet ali pep hini war o dever, hervez o roll er gevredigezh, pe an arouez roet dezho el levr. Leun a faltazi eo ar romant evel-just ha flemmus. Ur blijadur eo bet e lenn. Un tamm gwanoc’h ‘m eus kavet ar fin avat, dipitet marteze gant an divizoù bet kemeret gant an tudennoù. Laouen on bet da vezañ lennet ul levr gant Chuck Palahniuk a-benn ar fin! Marteze e klaskin en-dro, piv oar?\nRomant bet skrivet gant Chuck Palahniuk. Embannet gant Doubleday, d’ar 17 a viz Gwengolo 2002.\nThis entry was posted on Kerzu 5, 2016 at 9:02 g.m. and is filed under Levrioù with tags beajiñ, faltazi, muntr, Stadoù-Unanet.\tYou can follow any responses to this entry through the RSS 2.0 feed. You can leave a response, or trackback from your own site.


Pajenn:Morvan - Kenteliou hag istoriou a skuer vad evit ar Vretoned, 1889.djvu/178 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/178\nmis gouere beteg ar zul diveza a viz eost. D’ar zul diveza-ma eo ema ar pardon bras. En deis-ze eo eun dudi beza eno eun nebeut araog an oferen bred, o velet prosesionou o tigouezout eno euz ar parreziou divar dro ; dreist oll o velet prosesion Douarnenez. Douarneneziz a deu avechou da zantez Anna dre vor, a dreuz ar Bae ; hag estlam a ra an oll o velet ar Bae-ze ker braz ha kel ledan, goloet a vagou, daou pe dri c’hant bag, eun arme a vor ; ar bagou oll carget a dud ; en ho c’hreiz, var eur vak kempennet a zoare, ar veleien, ar ganerien, hag e kichen, ar c’hroaziou hag ar panielou. Eun dudi eo guelet ar prosesion-ze ha clevet an oll vordud-ze, gant ho moueziou boas da drec’hi var an trousmor, o respont ora pro nobis oc’h al litaniou, o lacat da dregarni var eun dro ar mor hag an douar.\nGouscoude santez Anna Vened eo ar vrudeta a chapelou santez Anna e Breiz-izel. Eno ive ez eus savet eur chapel nevez ; ne ket eur chapel ; eun ilis kaer, eur gatedral eo a vo savet. Di eo e car mont e pelerinach ar gristenien a bevar c’horn Breiz. Mont a reont di a hiniennou, a vandennou, a barreziou a bez e prosesion. Eno e caront en em zestum pa o deus c’hoant da ziskuez ho anaoudegez vad da Zoue ha d’ho fatronez santel, da ober eun act a feiz a zoare a vouez an Env hag an douar, da ziskuez dirak daoulagad ar bed oll pe ger stard e talc’hont d’ho relijion. Coms a raimp ama izeloc’h euz a zaou euz ar pelerinachou bet e santez Anna Vened ; daou belerinach hag a vezo sonch anezho ato keit ha ma vezo comzet ar brezoneg er vro-ma. Araog avad e livirimp eur ger divarben an doare ma zeo\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/178&oldid=161999 »\nKemmoù diwezhañ degaset d'ar bajenn-mañ d'an 12 Mae 2020, da 17:32.


Drouized Barzhed Ovizien ha Diskibien - Gorsedd de Bretagne\nDirak an heol lagad an deiz Dirak lavar ar wirionez Dirak Anaon hon tadoù kozh Betek ar penn pellañ da zouar Keltia O deus gouestlet hon tadoù deomp Gant ar mor tro-dro dezhañ Keit ma kouezho ar glav ouzh e welc'hiñ Ha ma c'hwezho an avel ouzh e sec'hiñ E TOUAN Ma tougin bri d'ar vreudeuriezh D'hon Drouiz-Meur ha da Poellgor Ma vezo a hed ma buhez ar brezhoneg Yezh ma c'halon, yezh ma spered Ma vin leal ouzh ma bro Breizh Din da garet ma c'henvoiz d'ho skoazellañ gant ma holl nerzh Ha da zegas d'ar vro kened klod ha keltiegezh.\nE gwer eo gwisket an Ovizien, tost-tre deus an natur int, en o spered, o c'halon. An ovizion a zo ur spered klaskerien ganto. Soñjadurioù kizidik 'neunt ouzh an natur en un doare dre-vras. Ar gizidigezh-se a vez en c'harg e lidoù ar C'hoursez, anavezet e oa an Ovizien a-gozh evit bezañ gouest da lenn an amzer-da-zont. Touiñ a reont ivez da zifenn ar sevenadur hag an hengoun.\nBarzhed a zo gwisket e glas, arzourien int. Ar varzhed a zo e-karg d'ober o seizh gwellañ evit difenn ar sevenadur, istor Breizh, gant ur spered tost deus an natur, dieub, digor ha barzhoniel. Bezañ barzh er bloavezhioù daou vil na signifi ket bezañ "peget" er soñjoù pe e buhez mod hon tadoù-kozh. Met kenderc'hel gant ur preder hag ur spered a 'neus tremenet kantvloazhioù dre hengoun ha bevet splann ganeomp.\nAn Drouized a zo e karg eus al lidoù hag ar c'helennadurezh, ret eo dezho skoazellañ diskibien ar C'hoursez en o c'herzhed, dre al labour a vez labouret digant an izili ober . E gwenn eo gwisket an drouized. Touiñ a ra an drouiz da vare e zegemer difenn ha kas warok sevenadur e vro.


Desevel bugale | A ! Lenn...\nCategory Archives: Desevel bugale\n100 rimadell evit ar vugale, Mark Kerrain (2019)\nMont a ra Mark Kerrain dre hentoù ha ne vezont ket heuliet kalz : peurliesañ, pa gaver rimadelloù e brezhoneg, ez int traoù dastumet. Dont a ra ar re nevez-krouet-mañ da greskiñ ar bern ha kalz interest a welan dezho. Da gentañ e reont ar pezh a ra atav ar rimadelloù, reiñ c’hoant da vont pelloc’h ganti. D’an eil, ez int bet savet a-ratozh gant ar pal deskiñ un dra bennak, un droienn, un doare frazenn, eeün-tre peogwir ez int evit bugale yaouank-mat. D’an trede eo aes ha modern ar yezh anezho.\nMark Kerrain a anavez mat ar stignoù a gouezh ar vugale enno en ur zeskiñ kaozeal brezhoneg : desavet en deus un toullad anezho, hag un hir a resped kelenner a zo a-dreñv dezhañ ivez. Gellout a reer fiziout ennañ evit deskiñ traoù talvoudus.\nPep rimadell a zo kinniget un enrolladenn anezhi en-linenn, ar pezh a c’hell sikour kalz tud ar vugale war ar pouez-mouezh, an ton hag an distagadur.\nEvit un den gour hep bugale n’eo ket ket ken dedennus, marteze, nemet e vije plijet, eveldon, o splujañ en-dro e bed liesliv ar vugaligoù.\nMemes ma seblant dister ar jener, e kavan mat pinvidikaat an dastumadeg rimadelloù hag em eus bet plijadur o lenn ar re-mañ.\nOber un evezhiadenn\t| tags: 100, Evit, Mark Kerrain, rimadell, vugale\t| posted in Barzhonegoù, Brezhoneg, Desevel bugale, Yaouankiz, Yezh\nJ’aime pas ça, j’en veux encore, Nadia Gagnier ha Myriam Gehami, bro-Ganada (2015)\nUl levr o vodañ soñjoù diwar-benn ar vugale hag ar boued. Ar pezh em eus kavet mat ennañ eo ez a don a-walc’h gant e sujed, pa gomz eus “skeudenn-korf” an den evit displegañ perak e sav kudennoù boued gant tud ‘zo. Met n’ez a ket ken pell ha m’em bije karet, pa ne ra ket anv eus an “dysoralité sensorielle” (penaos an diaoul lakaat se e brezhoneg, “drouggenoù skiantennel” ??) oa diwar he fenn e oan o klask titouroù, just a-walc’h. Marteze peogwir n’eo ket anavezet kalz c’hoazh.\nAn tech nevez eo frankaat war moue ar vugale, paouez da abegiñ diwar-benn ar boued. Ar c’hudennoù a sav pa soursier eus an diaesamantoù-se a zo kalz gwashoc’h eget ar re a zeufe eus ar boued war-eeün.\nA-hend-all e adkaver el levr-mañ techoù fall seurt levrioù, skrivet evit ar sodien. Diverradenn kelc’hiet e fin ar pennad, ton “new age”, kuzulioù re anat…\nNe vo ket desket kalz tra gant an dud o deus desavet bugale dija, daoust ma vije ul levr diellet mat ha dedennus, en e rummad.\nOber un evezhiadenn\t| tags: aime, ça, encore, Gagnier, Gehami, Myriam, Nadia, pas, veux\t| posted in Desevel bugale, Galleg\nEnseigner la musique au collège : cultures juvéniles et culture scolaire, Florence Eloy, Frañs (2015)\nUn danvez-tezenn roet da lenn d’an neb a gar dre an embann.\nStudial a ra ar skolveuregez kelenn an danvez “dister” m’eo ar sonerezh er skolajoù, dreist-holl. “Dister”, dre ma ne vez kelennet nemet un eurvezh ar sizhun e pep klas ha ne gendalc’h ket dre ret el lise ; dister ivez gant an nebeut a bouez a vez roet dezhi gant tud ar vugale, gant ar gelennerien all hag ar melestradurezh a-wezhioù, o vezañ ma ne cheñch netra bezañ barrek war ar sonerezh pe get evit mont gant n’eus forzh peseurt heñchañ.\nAlies e keñveria Florence Eloy ar sonerezh ouzh kelenn ar galleg : gant ar gelennerien c’halleg e vez bountet ar vugale da lenn levrioù a denn ouzh al lennegezh, d’ur mare ma paouez ar re yaouank da lenn, alies, ma heuliont o zech naturel. Evit ar sonerezh eo un tamm mat disheñvel, ar grennardiezh eo an oad ma vez selaouet ar muiañ posubl a sonerezh gant mabden. An dalc’h n’eo ket lakaat ar vugale da selaou, met didortañ ha sturiañ an doare o deus da selaou evit ober anezho selaouerien desket, gouest da zibab etre pour ha trichin, d’en em reteriñ un tammig, da gaout ur sell (pe ur skouarn !) un disterig digoroc’h ha dielfennekoc’h…\nDaou zoare zo, dre vras, da dommañ ar skolajidi ouzh sonerezhioù nevez evito : en em harpañ war oberennoù a denn ouzh o bed evit deskiñ traoù ‘zo, peotramant klask c’hwezhañ buhez e-barzh sonerezhioù klaseloc’h (a c’hell bezañ rock pe jazz !) en un doare m’en em santfent tost diouzh ar sonaozerien : dre ledañ deskamant, implijout ar fent…\nAterset eo bet ur bern skolajidi ha liseidi, bet eo Florence Eloy o sellet ouzh kentelioù e meur a zoare ti-skol, gant bugale o tont eus metoù disheñvel ha kelennerien eus rummadoù oad disheñvel. An divizoù bihan implijet da bouezañ war ar soñjoù a ro kalz buhez d’al levr.\nN’eo ket displijus da lenn ha reiñ a ra danvez preder, daoust ma vije un tamm c’hwezhet ar skritur a-wezhioù, hervez kanonoù seurt studiadennoù e galleg.\nOber un evezhiadenn\t| tags: collège, cultures, Eloy, enseigner, Florence, juvéniles, musique, scolaires\t| posted in Desevel bugale, Didaktik, Galleg, Studiadennoù\nEnfances, Françoise Dolto, Frañs (1986)\nEl levr-mañ e vez kontet eñvorennoù eus he yaouankiz gant Françoise Dolto, goulennataet gant he merc’h. Dielfennañ a ra an darvoudoù ouzh skleur he buhez-labour gant ar vugale. Soñjet em eus kalz e eñvorennoù Simone de Beauvoir peogwir int bet desavet un tammig memes mod hag e metoù peuzheñvel ; ouzhpenn eo ganet an div vaouez brudet-se er memes bloavezh, 1908. Uvel e chom Françoise Dolto, koulskoude ar pep heverkañ er pezh a gont eo e oa un den dreist d’ar re all ; ur spered eus ar re lemmañ, un temz-spered eus ar re aesañ p’he deus gouzañvet traoù diaes kenañ en he familh hep barn, war a lavar ! Deuet eo a-benn d’en em zizober eus he familh hep re a zroug ha da heuliañ he hent dezhi hec’h-unan pa ne oa ket ar pezh a c’hortozer diganti. Bamet on chomet dirak hec’h istor. Evit ur vaouez e oa diaes-kenañ dont da vezañ unan bennak er mare-se ; burzhudus eo ar pezh eo deuet a-benn d’ober o loc’hañ gant ken nebeut a chañsoù.\nOber un evezhiadenn\t| tags: Dolto, Enfances, Françoise\t| posted in Buhezskridoù, Desevel bugale, Galleg, Psikologiezh ha Bredelfennouriezh\nRaconte-moi une histoire, Chase Collins, Amerika (1992)\nMarteze e kontit istorioù d’ho pugale dija : ma rit, ne servijo ket da galz tra al levr-mañ deoc’h. Va c’hentañ soñj din-me vez atav lenn ul levr dezho ha n’em boa ket kalz a skiant-prenet war ar c’hontañ a-raok : ur sapre dizoloadenn oa bet evidon. Displegañ a ra da betra e talvez ijinañ ho istorioù deoc’h, ha reiñ a ra ur bern kuzulioù hag alioù da lakaat ac’hanoc’h da gregiñ e-barzh. A-viskoazh em eus soñjet eo un hentenn vat evit rannañ ur prantad plijus e brezhoneg gant ar vugale.\nN’eo ket anat d’ober e brezhoneg : ret eo bezañ koñsañtret mat. Met en em voazañ a reer tamm-ha-tamm. Plijadur ‘vez o vont war-raok.\nUn tamm helavar e kavan doare an aozerez da ginnig an traoù met… normal eo, plijout a ra dezhi kontañ istorioù !\nAr pezh zo sur eo e serrer al levr gant ur c’hoant bras d’ober evelti.\nOber un evezhiadenn\t| tags: Chase, Collins, Histoire, Raconte-moi\t| posted in Desevel bugale, Didaktik, Galleg, Kontadennoù ha Mojennoù, Psikologiezh ha Bredelfennouriezh\nL’intelligence du coeur (1997) ; Il n’y a pas de parents parfaits (2008), Isabelle Filliozat, Frañs\nN’on ket tik gant al levrioù psikologiezh ; ur wezh an amzer e lennan unan bennak peogwir e vez prestet din, evit magañ ar gaoz. Sed pezh a zo bet c’hoarvezet ar wezh-mañ (met piv an diaoul a c’hellfe mont da brenañ ul levr gant ur vaouez disi o sellet ouzhoc’h gant un tres ken amoed war ar golo ???).\nDiaes e vez din en em lakaat e-barzh ‘blam d’ar stil un tammig eeun ha didaktik evit chom hep lavaret kentelius…\nMet evit ur wezh, em eus kavet dedennus hennezh, L’intelligence du coeur.\nLoc’hañ a ra an oberourez eus ar fed e c’heller muzuliañ ar QI, met pas ar fed da vezañ gouest da liammañ darempredoù aes ha don gant an dud ; koulskoude eo un donezon n’heller ket dioueriñ evit ober e dreuz er vuhez en deiz a-hiziv. Klask a ra neuze, en ur seurt “yezhadur” eus an trivliadennoù, reiñ ar roudoù diazez a bermet da gaout ul live diazez war ar poent-se. Speredek em eus kavet he soñjoù hag he c’hinnigoù dre vras. Talvoudus evit an hurusenn a blac’h a ouezan bezañ !!! (kavet ‘m eus ar ger brav-se e romant diwezhañ Evenou)…\nAr gudenn eo pa adserrit al levr. Ret vije rannañ ar pezh a santit gant an dud met ne reont ket foutr ouzhoc’h ! E e… ma, un utopiezh brav e oa memestra !\nEvit pezh a sell ouzh an eil levr eo heñvel a-walc’h ouzh an hini kentañ (bommoù bras anezhañ o vezañ meneget e-barzh zoken) met kreizennet war an diaes m’eo an darempredoù etre tud ha bugale. Kavet em eus dedennus anezhañ peogwir e kinnig Isabelle Filliozat digeriñ e zaoulagad war ar pezh ez eo an darempredoù da vat, n’eo ket ar pezh a zlefent bezañ. N’eo ket ral ne garfe ket unan eus an dud ar bugel-mañ-bugel, da skouer. Ne dalv netra asuriñ ar c’hontrol : ret eo asantiñ d’ar fed-se ha lakaat gerioù war ar pezh a vez, forzh penaos, santet gant an holl, a-benn diluziañ ar gudenn. Ur bern skouerioù tennet eus he labour a sikologiez he deus lakaet, sikour a ra ivez da geñveriañ ho kudennoù gant reoù ar re all ha da relativizañ en ur mod.\nKemeret em eus amzer d’en em soñjal un tammig war ar fed e c’hellen lenn levrioù Isabelle Filliozat ha pas reoù all (unan all oa bet prestet din war un dro met n’em eus ket gellet e echuiñ). Da respont em eus kavet e oa peogwir ez eus heñvelidigezhioù etrezomp. Graet he deus studioù hir, lent eo chomet e-pad pell hag ul lennerez touet eo eveldon ! Tamm-ha-tamm eo ‘m eus rastellet ar munudoù-se en he levrioù. Farsus em eus kavet.\n1 Evezhiadenn\t| tags: coeur, Filliozat, intelligence, parents, parfaits\t| posted in Desevel bugale, Galleg, Psikologiezh ha Bredelfennouriezh\nComment ne pas être une mère parfaite, Libby Purves, Bro-Saoz (1996)\n…ou l’art de se débrouiller pour avoir la paix !\nNa pegen plijus, farsus ha fromus al levr iskis-se ! Ha n’eo ket lakaat da c’hoarzhin a ra hepken : leun eo a soñjoù fur, eus ur furnez bevet, diazezet war ar skiant-prenet. Disammet e vezer en ur lenn anezhañ eus kalz a draoù a samm hor c’houstiañs a-fed desevel bugale. Ar pezh en doa skoet ac’hanon eo an hentoù a gave ar vaouez-se da ren he buhez mamm en ur ober fae ouzh selloù tort an dud hag ouzh kuzulioù re unton al levrioù a lenner pa vezer dougerez. Ur bannac’h aer fresk e bed an dougen hag an desevel bugale vihan !\nOber un evezhiadenn\t| tags: art, avoir, être, Comment, débrouiller, Libby, mère, paix, parfaite, pas, purves\t| posted in Desevel bugale, Psikologiezh ha Bredelfennouriezh


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/42 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/42\nez, a gommansaz he repren, en eur lavaret : Doue ra viro, Aotrou ! an dra-ze na c’hoarvezo ket ganez. (23) Mes Jesus, o veza distroet, a lavaraz da Ber : Tec’h kuit, Satan ! eur scandal oud evidoun ; rag da zonjezonou n’emaint ket var an traou a zell ouz Doue, mes var an traou a zell ouz an dud.\nC’HOUEC’H devez goude Jesus a gemeraz ganthan Per, Jakes, ha Ian, he vreur, hag ho c’hassaz a-gostez var eur menez huel. (2) Hag e oe transfiguret dirazhe ; he vizach a zeuaz lugernuz evel an heol, hag he zillad skeduz evel ar sclerijen. (3) Er memeus amzer e veljont Moises hag Elias, pere a gomze ganthan, (4) Neuze Per o komz, a lavaraz da Jesus : Aotrou, mad eo deomp choum aman ; mar fell d’id, greomp aman teir danten ; unan evidoud, unan evit Moises, hag unan evit Elias. (5) Pa oa c’hoas o komz, eur goabren lugernuz a c’holoaz anezhe ; hag eur vouez, o tond er meaz euz ar goabren a lavaraz : He-man eo va Mab muia-karet, e pehini eman va holl joa ; selaouit anezhan. (6) An diskibien, o klevet ar vouez-ze, a gwezaz var ho bizach, spouronet-holl. (7) Mes Jesus o tostaad a douchaz outhe, hag a lavaraz dezhe : Savit, ha n’ho pezet ket a aoun. (8) Hag o veza savet ho daou-lagad, na veljont den nemed Jesus he-unan.\n(9) Ha pa oant o tisken divar ar menez, Jesus a reaz outhe an difen-man : Na livirit da zen ar pez hoc’h euz gwelet, ken a vezo savet Mab an den a-douez ar re varo. (10) Hag he ziskibien a c’houlennaz diganthan : Perag eta e lavar\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/42&oldid=125549 »


Areg ijinenn - Wikipedia\nAn hedad ditouroù daouredel erounezadus gant ar c'hewerier eo an areg ijinenn. Ur goulev tarzh a vez troet en areg ijinenn evit ur c'hewerier roet ha gant ur c'hempuner roet.\nArgerzh sevenidigezh ur goulev\nGwezhiadurioù sevenidigezh ur goulev erounezadus :\nSevenidigezh ur goulev tarzh gant un embanner. Sevenet e vez en un areg (C, pascal, cobol). Ur restr destenn eo.\nKempunet eo ar restr darzh gant ur c'hempuner. Hervez an areg arveret evit ar restr darzh e vez gwiriet e vije doujet ouzh reolennoù gouleviñ an areg gant ar boneg tarzh (diskleriad, kevreadur...). Ganet eo un ergonenn gant ar c'hempunadur dindan stumm ur restr daouredel un astenn .obj dezhi. Troet eo bet ar goulev tarzh e mentrezh daouredel hogen an ereoù (galvoù d'ar c'heweriennoù, d'ar poelladoù, d'ar goulevioù diavaez ...) n'int ket c'hoazh diskoulmet.\nAr restr ergonenn hag ar mezarc'hioù diavaez a zo kempunet gant un embanner ereoù. Ganet eo gant ar wezhiadur-se ar restr erounezadus.\nDa adverkañ : Galvet e vez gant ur goulev pennañ poelladoù, keweriennoù diabarzh pe eus mezarc'hioù diavaez. Da ennegoù memor e vez karget an tammoù bonegoù-mañ. An diskoulmañ ereoù a zo ar wezhiadur a roio al lank d'ur goulev pennañ da ennegañ al lec'hioù memor-se.\n(Da vezañ kendalc'het...)\nAdtapet diwar « https://br.wikipedia.org/w/index.php?title=Areg_ijinenn&oldid=1472453 »


Jacqueline Favreau - Wikipedia\nJacqueline Favreau zo ganet d’ar 7 a viz Kerzu 1930 e Plozeved, e Kerne-Izel (Penn-ar-Bed) ha skoliataet eo bet e Naoned e-lec’h m’he deus labouret evel skolaerez ha kuzulierez war ar bedagogïezh. Goude bezañ bet desket he micher dezhi er Skol Normal Uhel, e voe anvet da guzulierez e Penn-ar-Bed, ha da echuiñ he buhez-labour e kelennas e skol ar c’helenn IUFM Kemper e-lec’h ma rae war-dro ober skol d’ar vugale vihan. Skrivet he deus levrioù ha pennadoù war ar c’helenn, hag ur wech erru war he leve en em lakaas da skrivañ romantoù evit ar vugale hag an dud yaouank ma kaver enne alïes danvez Breizh hag istor ar vro. Daou levr a voe troet e brezhoneg : Anna Vreizh ha Pilhaouaer ha Boned Ruz.\nL’ogre et le chat botté ou Georges Cadoudal et Napoléon Bonaparte, Studiadenn, Emb. Pluenn, 12/04/2012\nMain blanche, main noire, Edition bilingue français-corse Manu bjanca, manu negra, Jacqueline Favreau (Auteur), Reine Berthelot (auteur), Album jeunesse dès 3 ans, strolladenn, Embannadurioù L'harmattan, 02/06/2004\nMain blanche, main noire,\tEdition bilingue français-arabe « Dorn gwenn,\tdorn du », Jacqueline Favreau (skrivagnerez),\tReine Berthelot\t(tresadennoù), Teul evit ar yaouankiz, strolladenn, Embannadurioù L'harmattan, 01/02/2004\nAnna Vreizh, geriadur ha geriadur a ouiziegezh, strolladenn, Deliou, 22/11/2005\nAnne de Bretagne, Roman, broché, Editeur Deliou, 22/11/2005\nLe trésor du vaisseau, Liv'editions, 01/04/1997\nKement ha lavaret, geriadur ha geriadur a ouiziegezh, broché, Editeur Deliou, 13/12/2006. Troidigezh gant Mich Beyer. Albomoù da lenn ha da selaou. Istorioù o tisplegañ plijadurioù hag ivez poanioù ar vugale a vremañ. Ne\tvez tav war danvez ebet, gant ma 'n em gavo kaer ar gerioù gant an\ttrivliadennoù. Skeudennoù leun a fent tro-dro d'un doare skrivañ\tskañv…\nPilhaouer ha Boned Ruz (Chiffonnier et Bonnets rouges), romant yaouankiz, strolladenn, An Here Eds, 22/10/2002. Troidigezh gant Cédric Sinou. Troioù-kaer ur pilhaouaer yaouank da vare emsavadeg ar bonedoù ruz. E 1675 emaomp. Kouerien Breizh-Izel, aet skuizh gant an tailhoù\tpounner a rankont paeañ d'ar roue, en em sav a-enep an noblañs hag ar veleien. Lod anezho a vez ur boned ruz en o fenn, alese o lesanv. Yann-Loeiz, ur pilhaouaer yaouank, a gemer perzh en emsavadeg-mañ. E istor dezhañ eo a zo kontet el levr-mañ.\nAdtapet diwar « https://br.wikipedia.org/w/index.php?title=Jacqueline_Favreau&oldid=1888084 »\nDernière modification le 16 Du 2020, à 07:57\nKemmoù diwezhañ degaset d'ar bajenn-mañ d'an 16 Du 2020, da 07:57.


Priz Goncourt - Wikipedia\nAr priz Goncourt a zo ur priz lennegel gall, krouet a-benn goprañ ar skrivagnerien o skrivañ levrioù e galleg. Krouet eo bet ar priz dre testamant Edmond de Goncourt e 1896. La Société Littéraire des Goncourt a zo bet krouet en un doare ofisiel e 1902 ha roet e voe ar priz Goncourt evit ar c'hentañ gwech d'an 21 a viz Kerzu 1903.\nAr priz Goncourt a zo e bal goprañ bep bloaz « le meilleur ouvrage d'imagination en prose, paru dans l'année/ar gwellañ oberenn a ijin dre ar c'homz-plaen, bet embannet e kerz ar bloaz » ha ne vez roet ar priz nemet d'ur romant. Ar priz-mañ eo an hini skedusañ evit ul levr e Bro-C'hall a bezh. En e berzh, ar priz roet n'eo nemet un arouez (dek euro), met ar vrud degaset gant ar Goncourt a zo dibar. Bep wech, goude bezañ resevet ar priz, al levr a dizh renk ar reoù gwellañ gwerzhet.\nDek ezel an akademiezh a vez oc'h emgavout bep kentañ Meurzh ar miz en o saloñs, e kentañ estaj ar pred-ti Drouant, war plasenn Gaillon e eil arondisamant Paris. Roet e vez ar priz e penn kentañ miz Du. Ma ne vez ket dibabet a loread goude 14 tro a vouezhiañ, mouezh ar prezidant a zeu da gontañ evit daou a-benn dilenn ar Goncourt nevez.\nAr priz ne c'hell bezañ roet nemet ur wech d'ur skrivagner. Un darvoud dreist-ordinal a voe e 1975 pa voe roet ar priz d'ar romant La Vie devant soi gant Emile Ajar: anv-pluenn Romain Gary e oa, ha gantañ e oa aet ar priz c'hoazh e 1956 evit e romant les Racines du ciel.\nE 1988 ez eo bet krouet Priz Goncourt al liseidi.\nTud zo a sav o mouezh da lavarout n'eo ket dereat, nag ur skouer evit liseidi, reiñ ur priz anvet Goncourt pa'z eo anv tud a zo bet e-touesk ar gwashañ skrivagnerien enepyuzev zo bet biskoazh e galleg. Ne vezont ket klevet nemeur.\n1 Dek ezel an Akademiezh Goncourt\n2 Roll al loreidi\n3 Prizioù Goncourt all\n3.1 Goncourt ar varzhoniezh\n3.2 Goncourt ar Vuhezskrid\n3.3 Goncourt ar re Yaouank\n3.4 Goncourt an Danevell\n3.5 Goncourt Romant Kentañ\nDek ezel an Akademiezh GoncourtAozañ\nIzili an Akademiezh Goncourt, hag a vez dibabet gant o c'henseurted, a zo ezel evit ar vuhez pad, a volontez vat int, ar pred a vez paeet dezho e ti Drouant. Izili an Akademiezh Goncourt, e 2013, a oa :\nEdmonde Charles-Roux, prezidantez ar jury hag ezel abaoe 1983.\nRégis Debray abaoe 2011, e-lec'h Michel Tournier\nPierre Assouline abaoe 2012, e-lec'h Françoise Mallet-Joris\nDidier Decoin, ezel abaoe 1995.\nPhilippe Claudel, e-lec'h Jorge Semprún\nBernard Pivot, ezel abaoe 2004.\nFrançoise Chandernagor, ezel abaoe 1994.\nTahar Ben Jelloun, ezel abaoe 2008, e plas François Nourissier, dilezer.\nPatrick Rambaud, ezel abaoe 2008, e plas Daniel Boulanger, dilezer.\nPaule Constant, abaoe 2013, e-lec'h Robert Sabatier, marv\n1906 - Jérôme ha Jean Tharaud, Dingley, l'illustre écrivain\n1907 - Émile Moselly, Le Rouet d'ivoire, Terres lorraines ha Jean des Brebis\n1914 - priz ebet abalamour d'ar brezel\n1916 - Henri Barbusse, Le Feu ha Adrien Bertrand, L'appel du sol (priz 1914)\n1919 - Marcel Proust, À l'ombre des jeunes filles en fleurs (eil lodenn À la recherche du temps perdu)\n1922 - Henri Béraud, Le Vitriol de lune ha Le Martyre de l'obèse\n1951 - Julien Gracq, Le Rivage des Syrtes, nac'het gant ar skrivagner\n2012 - Jérôme Ferrari, Le Sermon sur la chute de Rome (Actes Sud)\n2013 - Pierre Lemaître, Au revoir là-haut, Albin Michel\n2014 - Lydie Salvayre, Pas pleurer, Seuil\nPrizioù Goncourt allAozañ\nGoncourt ar varzhoniezhAozañ\nAr priz-mañ a vez roet d'ur barz evit e labour a-bezh.\n2009 - Abdellatif Laâbi\nGoncourt ar VuhezskridAozañ\nKevelet gant ti-kêr Nancy\n2009 - Viviane Forrester : Virginia Woolf\n2010 - Michel Winock : Madame de Stael\nGoncourt ar re YaouankAozañ\nKevelet gant ti-kêr Fontvieille abaoe 2001\n1999 - Claude Guillot hag Fabienne Burckel : Le Fantôme de Shanghai\n2002 - Fred Bernard hag François Roca : Jeanne et le Mokélé et Jesus Betz\n2004 - Jean Chalon hag Martine Delerm : Un arbre dans la Lune\n2006 - Bernard du Boucheron hag Nicole Claveloux : Un roi, une princesse et une pieuvre\n2007 - Véronique Ovaldé hag Joëlle Jolivet : La Très Petite Zébuline\nGoncourt an DanevellAozañ\nKevelet gant ti-kêr Strasbourg\n2011 - Bernard Comment : Tout passe\n2012 - Didier Daeninckx : L'Espoir en contrebande\nGoncourt Romant KentañAozañ\nKevelet gant ti-kêr Pariz\nAdtapet diwar « https://br.wikipedia.org/w/index.php?title=Priz_Goncourt&oldid=1924300 »


Pajenn:Morvan - Buez ar Zent, 1894.djvu/127 - Wikimammenn\nPajenn:Morvan - Buez ar Zent, 1894.djvu/127\n16 a C’houevrer\nsant onesim, eskop ha merzer\nar c’houezekved devez a viz c’houevrer\nOnesim a ioa ganet enn esklavach : e kear Kolos, enn Azii-Izella, edo o chom. He vestr hanvet Philemon, a ioa bet gounezet d’ar feiz gant ann abostol sant Paol, hag abaoue oa deuet da veza mignoun braz d’ann abostol-ma. Bep tro ma’z ea da Golos, sant Paol a ziskenne e ti Philemon.\nOnesim, araok beza kristen, ne oa nemed fallagriez enn he gorf. Enn despet d’ezhan e laboure, ha ne zonje nemed enn eunn dra: en em denna euz ar stad a esklavach. Eunn devez e laeraz he vestr, ha goudeze e tec’haz kuit. Ne oue ket pell evit dispign ar pez en doa laeret. Neuze ec’h en em lakeaz da redet bro, hag abarz ar fin ec’h erruaz e Rom : Doue a ioa eno ouz he c’hortoz.\nD’ann ampoent-se sant Paol a ioa kaptiv e Rom, da lavaret eo, stag var bouez eur jadenn ouz eur zoudard hag a ioa karget da deuleur evez anezhan ; rak n’oa ket dalc’het er prizoun ; mont ha dont a c’helle dre ruiou kear, nemed e veze ato ar zoudard oc’h he heul. Eunn droiad Onesim en em gavaz ganthan hag a gountaz d’ezhan he histor ; rak anavezet en doa dioc’htu ann abostol evit beza he velet meur a vech e ti he vestr.\nSant Paol a gemeraz truez ouz ann esklav paour. Diskouez a reaz d’ezhan peger grevuz oa ar faot en doa great, he gelenn a eure var guirioneziou ar relijion ha goudeze her badezaz. Onesim a jenchaz raktal evel eunn all enn he blas, hag a deuaz da veza eunn diskib fidel d’ann abostol. Hema her c’harie evel he vab, hag Onesim, dioc’h he gostez, a garie sant Paol evel he dad.\nSant Paol en doa c’hoant da zelc’her Onesim ganthan; mes ne falvezaz d’ezhan ober netra e kenver ar poent-ma heb asant Philemon. Kas a reaz eta ann esklav dizertour enn dro da di he vestr, enn eur bedi Philemon da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/127&oldid=137303 »


Ti an emzivaded e brezhoneg - BreizhVOD\nTi an emzivaded\n1h45min2007 Filmoù, Drama\nE-barzh un ti emzivaded eo bet desavet Laura, asambles gant bugale all a oa e-giz breudeur ha c’hoarezed dezhi. Bloavezhioù war-lerc’h eo prenet an ti-se ganti. Mont a ra d’en em staliañ ennañ asambles gant he gwaz hag he mab Simon, 7 vloaz anezhañ. En soñj emañ ober un ti degemer deus an ti kozh, pa vo bet adkempennet. Buan a-walc’h e kont Simon dezhi deus e c’hoarioù gant e “vignoned” n’eo ket Laura evit gwelet. Tamm-ha-tamm e vez sachet ar vamm ’barzh bed ar paotrig, betek diskuliañ sekredoù koachet mat…\nSavet gant Juan Antonio BayonaGant Aziliz Bourges, Goulwena An Henaff, Jisel Ar Gurudeg, Klet Beyer, Marion Gwenn, Nolwenn Korbell, Tangi Daniel, Taran Millour, Tony Foricheur\nAn afer Sezneg - Rann 2\nAn afer Sezneg - Rann 1


Keleier 18 a viz mae |Kerviel : prosez nevez ?, Tennadeg e Brest, Diskleriadur tailhoù, Levr arkeologiezh Kreiz-Breizh\nLundi 18 mai 2015 à 21:14 -\nD'an 18 a viz mae hon eus lakaet ar gomz war prosez ar Societe Generale, goulenn a ra Jérôme Kerviel e vefe nullet e varnedigezh goude pennad-skrid Mediapart. Aet eo ivez war raok enklask polis diwar-benn tennadeg Brest digwener noz. Komzet hon eus ivez diwar-benn al levr nevez "Arkeologiezh e Kreiz-Breizh" ha diwar-benn o tiskleriadur evit an tailhoù, c'hwi zo kentoc'h paper pe internet ?\nBaleadenn Jérôme Kerviel e 2014 etre Bro Italia ha Bro C'hall © Reuters\nUr prosez nevez evit Jérôme Kerviel ?\nGoulenn a ra ar bigouter e vefe nullet e brosez ganbt ar justis goude ma vefe bet embannet gant Mediapart, testoni ar boliserez e karg eus an enklask polis. Hervezi e oui dre ret an ti-bank petra rae Jérôme Kerviel. Ouzhpenn da-se e vefe bet kuzhet dielloù-zo gant an ti-bank hervezi. E 2008 e oa bet kollet 4,8 miliard a euroioù gant an ti-bank ha kondaonet e oa bet paotr Pont n'Ad gant ar justis. Met gant test ar boliserez e n'eus fiziañs Rene Koupa, e penn ar c'homite skoazell e vefe kroget gant ur prosez nevez :\n"An ti-bank n'eus nac'het tout abaoe 2008 met traoù zo bet kuzhet. Ret eo kaout ur prosez nevez."Rene Koupa, prezidant komite skoazell Kerviel\n7e15 Kerviel SON 2\nRene Coupa a responte da Tudi Crequer\nCheu bras etre karterioù Pontanezen ha Kerourien\nKostez Brest e kendalc'h an enklaskoù da heul tennadeg park-lec'h Kermasport a oa bet e Kergaradek digwener tremenet. Hervez an enklaskerien oa bet savet freuz ha reuz gant div vandennad hailouned eus karterioù Pontanezen ha Kerourien. Displegadennoù Jañ-Luk Bergot :\n19e00 tennadeg Kerga (paper)\nTailhoù : paper pe internet ?\nPoent bras evdoc'h leuniañ o tiskleriadur "goproù ha gounidoù" evit an talhioù. Araok hanternoz, d'an 19 a viz mae, e rankit kas anezhi dre lizher pe war eeun e ti an tailhioù. Met bez o peus betek fin ar miz ma vez graet ganeoc'h dre internet. Ha daoust m'en deus c'hoant ar gouarnamant e vefe muioc'h a dud oc'h implij ar rouedad n'eus nemet un drederenn eus an dud oc'h hen ober.\n"Goulenn a rin skoazell gant va bugale hag a zo kustum d'ober gant internet"Marcel, 79 bloaz, boaz ober gant ar paper\n"E-penn kentañ e oa diaes, met kemeret eo ar pleg bremañ"Anne, yaouankoc'h a implij Internet\n7e15 diskleriadur (paket)\nLevr : Arkeologiezh Kreiz-Breizh\nDizoloiñ pinvidigezhioù kozh ar C'hreizh Breizh dre ul levr sed aze pal al levr-mañ anvet "L'archéologie en Centre-Bretagne" hag embannet adalek an naontek a viz mae gant an ti embann Coop Breizh. Un toullad dielloù a zo el levr-mañ hag a zo bet skrivet gant 12 den disheñvel (klaskerien hag arkeologourien). Erwann Chartier, eus Coop Breizh, a zo ivez eus unan eus ar skrivagnerien :\n"Ne oa levr ebet evit displegañ petra oa bet savet e Kreiz-Breizh ha ne oa ket kalz a labourioù diwar-benn ar grenn amzer kentañ"Erwan Chartier, coop Breizh\nHag astennet e vo ar gaoz d'ar meurzh 19 gant Erwan Chartier en abadenn e brezhoneg !\nSpered ar Yezh : ti ar rezistanted, le maquis refuge de Saint Laurent


Pajenn:Catechis, 1817.djvu/197 - Wikimammenn\nAr Scritur sacr a verq, hac an experianç a ra guelet da be sort malheurio eo exposet ar re so sujet d’ar viç infam-se. En em exposi a reont da gometi mil disurs, da rouinàn o famil, da avanç ar momet eus o maro ; en em laquaat a reont dindan gondition al loenet brutal ; coll a reont o ræson ; miliguet int gant Doue, destinet d’ar poanio eternel, ha bezàn int ar vez eus an dud. Ar viç-se a so ar sourcen a gals a bec’hejo-all. Ar joa sot, ar c’homso lous hac imprudent, an impurete, ar c’holl eus ar ræson eo ar suito ordinal eus ar gourmandis. An temperanç, ar yun, ar binigen eo ar remed a enep pec’het ar moc’h daou-droadec. Bezet sobr, pedet ha veillet, eme an Abostol ; rac an dud gourmand ne anaveont nep Doue nemet o c’hoff. En em goll a reont, ha lacat o gloar er pez a ra o mez.\nAr goler a so ur mouvamant, un transport violant hac un desir direglet d’en em vengi. Ar goler a so condaonet evel ur pec’het bras. Privàn a ra a Rouantelez an env. Ar goler a den eus an ourgouil, an anvi, an avariç. E bugale eo ar c’hanno, ar processo, an insult, an desir d’en em vengi ha da noas, a vechio memes an inimitie hac ar muntr. Evit remedia d’ar goler eo ret e c’harreti er c’hommançamant, en em habitui d’ar batiantet, d’an humilite, ober reflexion quent evit coms pe ober netra, ha surtout enpad ar goler. Ar goler a so un transport violant ha direglet. Bezàn so ur sort coler just ha reglet dre ar ræson, peini a henver zel, indignation ha coler santel ; rac n’en deo excitet nemet dre ar of-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/197&oldid=117780 »\nKemmoù diwezhañ degaset d'ar bajenn-mañ d'an 2 Eos 2018, da 15:12.


Evit al latin[kemmañ | kemmañ ar vammenn]\nEvit ar galleg[kemmañ | kemmañ ar vammenn]\nAdalek amzer ar Renad Kozh e voe klasket lakaat ar galleg da yezh voutin etre an dud er broioù flamank. E hanternoz Bro-C'hall e voe berzet kelenn an izelvroeg en 1853, ha gant lezenn 1866 savet gant ministr gall an deskadurezh, Victor Duruy, ne veze ket implijet an izelvroeg ken nemet er c'hentelioù katekiz. E deroù an XXvet kantved e veze implijet ar signum c'hoazh er skolioù gall. E Flandrez Belgia e veze graet ivez gant ar signum goude ma oa bet embannet gant astad belgia e oa bet lakaet ar galleg da yezh ofisiel. E 1883 e oa bet votet lezennoù nevez diwar-benn ar yezhoù en deskadurezh, hag e 1885 e voe echuet ober gant ar signum er skolioù-stad war urzh ar ministr Joseph Thonissen. En un toullad skolioù katolik avat e voe implijet betek ar Brezel-bed kentañ. D'an emsav flamank e oa arouezius ar signum rak implijet e veze dreist-holl evit kastizañ ar vugale a gomze flandrezeg er skolioù. Koulskoude e veze graet gant ar signum en Belgia romanek ivez, ma veze rediet ar studierien d'ober gant ar galleg ha da zilezel o rannyezhoù romanek (walloneg, pikardeg).\nAdtapet diwar « https://br.wikipedia.org/w/index.php?title=Signum&oldid=1819075 »


Buhez ar Sent/1912/Eustas - Wikimammenn\nBuhez ar Sent/1912/Eustas\n◄ Yan Kapistran Eustas Amede ►\nAr zant a ziskouezas, dreist-oll, e furnez, en afer en devoe gant Agrestius, unan eus e venec’h. An den-man, goude bezan bet sekretour ar roue Thierry, a oa en em dennet en manati Luxeuil. Eun de, e c’houlennas ouz Eustas ôtre da vont da brezek an Aviel er broiou dife. An abad santel, o c’houzout ne oa ket barrek awalc’h d’ober al labour-ze, a c’hoantaas e zizrei, mes Agrestius a oa ken pennek ma oe red e lezel da vont da heul e zorc’hen.\nNa lavaret ket : « Hen-ha-hen a zo eur mevier, » war digare m’ho peus e welet meo eur wech ; na : « Hen-ha-hen a zo eur gwall-den, » war digare m’ho peus gwelet droug ennan eur wech ; kaout eur mank n’eo ket kaout eun tech eo.\nAdtapet diwar « https://br.wikisource.org/w/index.php?title=Buhez_ar_Sent/1912/Eustas&oldid=36480 »\nKemmoù diwezhañ degaset d'ar bajenn-mañ d'an 16 Mez 2012, da 16:34.


Perzhioù heverk stêrioù Breizh | Becedia\nPerzhioù heverk stêrioù Breizh\nAozer : Yves Lebahy / Here 2018\nDiouzh ar glaveier, diouzh ma vez miret an dour en douar, ha diouzh ma red hemañ davet ar mor emañ stad ar pourvez-dour. Evit ar glav, ne vank ket e Breizh, peurliesañ. Ar c’hondon, an douaroù hag an torosennadur avat ne sikour ket o doareoù mirout ar mad-se, ken prizius d’an dud ha d’o obererezh.\nRouez an dour a-wechoù\nBezañ zo eus Breizh menezioù kozh, kerreizh o hin, war aodoù Europa ar Meurvor Atlantel. Evit doare ne dlefe ket an tiriad-mañ dioueriñ dour. Sec’hor a vez koulskoude, div wech ar bloaz d’an nebeutañ, ha n’ec’h aio ket an dra-se war wellaat, sur, bep m’ac’h aio an hin war dommaat er bed a-bezh. Ur c’hard nebeutoc’h a c’hlaveier a vefe a-benn fin ar c’hantved-mañ, hervez rak-jedadennoù ar GIEC. Dour e-leizh (eus 800 da 900 mm well-wazh, hervez al lec’h) ha glaveier reoliek zo evit c’hoazh avat.\nKemmoù bras zo avat eus an eil lec’h d’egile diouzh an torosennadur ha diouzh ar c’hondon. Boas e vezer da enebiñ rouedadoù stêrioù kornog ar Vro ouzh reoù ar reter, a-bep tu d’ur vevenn a c’heller tresañ eus Sant-Brieg da Wened.\nE kornog ar vevenn-se ez eo uheloc’h an torosennadur (250 m well-wazh). Glaveier fonnusoc’h a vez eno (eus 900 mm well-wazh da 1 200 mm er Menez Are hag er Menezioù Du) o kouezhañ hag o redek war ur c’hondon greunvaen na c’hell ket mirout kalz eus an dour-se. Stêrioù berr (nebeutoc’h evit 100 km) eo stêrioù Breizh-izel, fresk-mat o dour, herrek o red, serzh o dinaou, en em daol buan er mor.\nEr reter eo izeloc’h hag un tamm sec’hoc’h ar vro (800 mm), mein goueledennet (mein sklent) he c’hondon. Ledanoc’h eo rouedad stêrioù Breizh-Uhel (ar Wilun, an Oud, ar Meu hag o adstêrioù), dister o dinaou ha tommoc’h an dour enno en hañv (24-25°).\nUn enebiezh all zo avat ha n’end eo ket dister anezhi evit a sell ouzh buhez an dud dreist-holl : ar c’hemm a zo etre dinaou su Breizh ha hini norzh ar Vro, enket etre kein ar Vro ha Mor Breizh. Kalz sershoc’h eo eta stêrioù berr Mor-Breizh, nebeut a adstêrioù dezhe, a red davet ar mor evel stêrioù-froud ar menezioù-uhel (ar Penze, ar Jarlo, al Leger, an Trev, al Leñv, ar Goued, an Argenon, ar C’houenon). Dispartiañ a reont toleadoù bevennet-mat. Er su, er c’hontrefed, en em led stêrioù bihan an arvor atlantel, dezhe nebeut a zinaou ha muioc’h a adstêrioù (ar stêr Aon, an Oded, ar Skorv, ar Blavezh, al Loc’h) ha n’eus ket dioute bevennoù splann etre an eil tolead hag egile. En em deurel a reont holl er mor dre traoñiennoù aloubet gantañ abaoe ar veuzidigezh veur ziwezhañ : an aberioù a vez graet « rias » dioute, diwar ar galisianeg, e su ar Vro.\nBezañ zo eus ar genaouioù-stêr-se, heverk da stêrioù Breizh, ec’honennoù dibar e lec’h en em vesk an douar hag ar mor, fonnus ar vuhez enno ha talvoudus evit an dud hag o obererezhioù.\nDister ar poullennadoù dour-puñs\nTiriennoù ne vez ket miret mat an dour gant o c’hondon a vez douret gant an holl anezhe avat. Greunvaen pe maen-skent o c’hondonioù, n’eo ket stank ar poullennadoù dour-puñs enno. Er c’hontrefed zoken pa ya war-dro 80% eus an dour-glav d’ar mor e-korf un toullad deizioù (da lâret eo koulz ha 10, 4 milion m3 ar bloaz). N’eus nemet 20% eus ar pourvez-dour naturel hag a zeu eus ar poullennoù dindan-zouar, a gaver e reter ar Vro dreist-holl. E goueledennoù trede hoalad diaz Roazhon, e tachennoù atredek naoz ar Wilun hag e frailhoù don krag Arvorig emañ ar poullennoù nemete a c’heller tennañ ur mad bennak dioute. Er greunvaen avat, ha pa vefe frailhet, ha pa vefe poullennoù don en e gondon, ne vez ket silet ouzhpenn 3mm dour ar bloaz diwar 1m2 ! An dour eta, ha pa vefe puilh ar glaveier, n’eus ket ur gwall bourvez anezhañ e douaroù hag e kondon Breizh.\nKelenner agregad war ar c’heografiezh eo-eñ, bet o kelenn e master micherel merañ ar mor hag an arvor, e Skol-Veur Su-Breizh, en Oriant. Prezidant ar gevredigezh «Douaroniourien Breizh » eo ivez abaoe 2009. Kenurzhiet pe sikouret en deus embann meur a levr gant an embannadurioù Skol Vreizh, PUR hag Apogée.


Journal de Renaud Camus, lundi 11 avril 2016\ncréée le mardi 12 avril 2016, 12 h 34\nmodifiée le jeudi 14 avril 2016, 1 h 13Plieux, lundi 11 avril 2016, minuit & demi. Un des plus grands changements anthropologiques auxquels il m’ait été donné d’assister, c’est le passage de ~~~ ~~~~~~~~~~~ ~~~~~~~~~~~~, ~~~~~ ~~~ ~~~~~~~~~~~~~ ~~~ ~~’~~~~~~-~~~~~, ~~ ~~~ ~~~~~~~~~~~ ~~~~~~~~~~. ~~~ ~~~~~ les enfants et ~~~~~~~~~~~~ ~~~~~~~~ ~~~~~ ~~~~~~~~~~~ ~~~ ~~~~~ ~~~ ~~~~ ~~~~~ ~~~ ~~~~~~~ ~~~ ~~~ ~~~~~~, ~~~ ~~~~~~~~~ ~~~~~~~~~. ~~~~~~ ~~~~~~ ~~~ ~~~~~~ ~~~~~~ ~~~~~~~~~~~~~~~~~~~ ~~~~~~~~~ ~~~~ ~~~~~~~~ ~~~~~~~~~~~, sa généralisation serait ~~~~ ~~~~~~~ ~~~~~~~~~~~~~~~ ~~~ ~~~ ~~~~ ~~~ ~~~~~~~ ~~~~~~~ ~~~~~~ ~~~~~~~~~ ~~~~~~~~~~~~~~~, ~~~ ~~~ ~~~~~~ ~~~ ~~~~ ~~~~~~~~~~~~~~~, ~~~~~~~~~, ~~~ dictature ~~~ ~~~ ~~~~~~~ bourgeoisie ~~’~~~ ~~~~~, la prolétarisation de l’existence ~~~ l’autre.\nOn ~~~~~ ~~~~~~~~ ~~’~~~~~~~~~~~~ ~~~~ ~~~~~ ~~~~~~. ~~’~~~~ ~~~~~ ~~~ ~~~~~ toutes ~~~~ ~~~~~~~~~ ~~~ ~~~~~~ ~~~~ ~~~~~~~~~~~~ ~~~ ~~~~~ ~~~~~~~~~~~, ~~~~~~’~~ ~~~~~~~~~~~~ ~~ ~~~~ près complètement et ~~~ ~~~~~ ~~~~~~ ~~~ ~~~~~ ~~’~~~~~~ ~~’~~~ ~~~~~~~~~~~~~. ~~~ ~~~~ ~~~~~ ~~~~~ ~~~ ~~~~~ ~~~~ ~~~~~~~~ ~~~~~~~~~~~~ ~~ ~~~~~~ ~~~~~~~~ ~~~ ~~~~~~~~ ~~~~~~ ~~~ ~~~ ~~~~~~~~, ~~~~ d’ailleurs la plupart ~~~ ~~~~~~~~~~~ ~~~~~ ~~~~-~~~~~~, ~~~ ~~~ ~~~~~~~~~~~~. ~~~ ~~~~ ~~~~~~~~~ ~~~ ~~~~~~ ~~~~~~~~ ~~’~~~~~~~~~~~~~ ~~~ ~~’~~~~~~~~~~~~~, ~~~ ~~~~~~~~~~~~~~ ~~’~~~~~~~~~~, ~~~ ~~~~~~~~~~ ~~~ ~~~ ~~~~~~~~~~, ~~~ ~~~~~~~~~ ~~~ l’homme qui s’empêche, ~~~~~~ ~~~~~~~ Finkielkamus.\nD’autre ~~~~~, ~~’~~~~~~~~~~~~~ ~~~ ~~~ ~~~~~~~~~~~~ ~~~ ~~’~~~~~~~~~~~ — ~~~~~~~~, ~~~ ~~~~~ ~~~ ~~~~~~~~~, ~~ ~~~ ~~~~~~~ ~~~ ~~~ ~~~~~ ~~’~~~~~~~~~~~~~~, ~~~ ~~~~~~~~ ~~~~~~~~~~, ~~’~~~~~~~~~~~~~~ des corps, qui ~~’~~~~~~~~~~ ~~~ ~~~~~~ ~~~~~ — ~~~ ~~~ ~~~~~~~ ~~~~ ~~ ~~~ ~~~~~~ ~~~~~~~~~~~ ~~~ ~~~ ~~~~~~~~ ~~~ ~~~ ~~~~~~~~~~~. ~~~~~ ~~~~~~~~ ~~~~~~ ~~~ ~~~~~~~, ~~~ ~~~~~~, ~~~ stylographe, le bic, ~~~ ~~~~~~~, ~~~ ~~~~~~~ ~~~ ~~~ ~~~~~ ~~~~~~~~ ~~~~ ~~~~~~~~ ~~~~~~~~ ~~~~~~~~’~~~~ ~~~ ~~~~ ~~~~~ ~~~~~ ~~ ~~~~~~~. ~~~~ ~~~~~~-~~~ ~~~~~~ ~~~~~~~ ~~~~~ ~~~ ~~~~~ ~~~ ~~~~, et non plus ~~~ ~~~~~~~~ ~~~~~~ ~~~~~~. ~~~~~ ~~~~ ~~’~~~~~~~~~~~~ ~~~~ ~~~~~~~~ ~~~~ ~~~ ~~~~~~~~~~~~~~ ~~~~ ~~~~~~~~~ ~~~~ ~~~~~~~~~~~ ~~~~, ~~~~~ ~~’~~~~~~~~~~~ ~~’~~~ ~~~~~~~~ ~~’~~~~~~~~~ ~~~~ ~~’~~ ~~~~ ~~~~ ~~~~~~ pour eux, sont ~~~~~~~~ ~~~ ~~~~~~~~~ ~~ ~~~ ~~~~~ ~~~~~~~ ~~~ ~~~~~ : ~~~ ~~~~~~~~ ~~~ ~~~~ ~~~ ~~~~~~~~~~ ~~~~~~, ~~~~~ ~~~ ~~~~~~ ~~~ ~~~~~~~ ~~~~~~~ ~~~~~~~ ~~~ ~~~~~~~ ~~ des millions d’individus ~~~~~ ~~~~~~~, ~~~~~~~~ ~~~~~~ ~~~~ ~~~~~ ~~~~~~~. ~~~~~~ ~~~~~~~~ ~~~ ~~~~~~ ~~~~~~~~~ ~~~~~~~~~~~ ~~~ ~~~~~~ ~~~~ ~~~ ~~~~~~, ~~~ ~~~~~ ~~~ ~~~~~~ ~~~~~ ~~~~~~~~, ~~~ ~~~~ ~~~~~~~ à nos considérations ~~~~~~~~~~~ ~~~~ ~~~~ ~~~~~~~~~ ~~~ ~~~~~~, ~~~ ~~~~~~ ~~~~ ~~~~ ~~~~~~~ ~~~~~~ ~~~~~~~~~~~~~ ~~~ ~~~~~~~~, ~~~ ~~~ ~~~~~~~~ : ~~~~~~ ~~~~ ~~~~~~~ ~~~ ~~~~~~~~~ ~~~~~ ~~~~ ~~~~~~~. ~~~ non seulement on ~~’~~~~~~~ ~~~~~ ~~~~~~ ~~~~~ ~~~~~ ~~~ ~~~~~~~~ ~~~~~ ~~ ~~~~~~ ~~~~~~~~ ~~~’~~~ ~~~ ~~~~~ ~~~~ ~~~~~~~ ~~~~ ~~~~~~~ ~~~~ ~~~ ~~~~~~ ~~~~~~ ~~~ ~~~~~~, ~~~ ~~~~~ ~~~ quasi-totalité d’entre eux ~~ ~~~~~~ ~~~~~~~~~~~~ ~~~~ ~~~~~~, ~~~ ~~~ ~~~~~~~ ~~~ ~~~~~~ ~~~~~~~~~~~~~ ~~~~~~ ~~’~~~ ~~~~~~~ ~~~~~ ~~~~~~~ ~~ ~~~~~ ~~~~~~~ ~~~ nourriture.\nDictature ~~~ ~~~ ~~~~~~~ ~~~~~~~~~~~~ ~~~ ~~~~~~~~~~~~~~~~ générale ne sont ~~~~ ~~~~ ~~~~~-~~~~~~~~ ~~~ ~~~~~~~~~~~~~~~~ ~~~ ~~’~~~~~~~, ~~~~~ ~~~~ ~~’~~~~~~~~~~~ ~~~ ~~~~~~~~~~~~~~ ~~~ ~~~ ~~~~~~~~~ ~~~ ~~~~~~ ~~~ ~~’~~~~~~ ~~~~~~~~~~~~.\nvoir l’entrée du lundi 11 avril 2016 et ses 4 images dans Le Jour ni l’Heure


Pajenn:Morvan - Buez ar Zent, 1894.djvu/773 - Wikimammenn\nPajenn:Morvan - Buez ar Zent, 1894.djvu/773\n13 a viz Du\nsant stanislas kostka\nrenkaz klask lojeiz e kear, ha Paol a ieaz gant he vreur da di eur protestant.\nStanislas en devoue poan eur merzer epad ann daou vloaz ma oue eno o loja. Rak Paol ne oa tamm henvel outhan : Paol a ioa den ar bed, ha ne ehane da ober goab anezhan ha d'he flipata abalamour m’oa troet var ann devosion ; avechou zoken e skoe ganthan. Mes Stanislas a lavare n’oa ket ganet evit kemeret he ebat var ann douar, mes evit beza euruz er baradoz goude ar vuez-ma ; ha var gement-se e kendalc’he da iun, da vont aliez da gommunia ha d’en em denna enn he bart he-unan evit pedi Doue hag ar Verc’hez.\nAbarz ar fin e kouezaz klanv, hag oc’h en em velet e riskl da vervel, e c’houlennaz he zakramanchou diveza. Mes ar protestant a roe lojeiz d’ezhan ha d’he vreur a lavaraz ne c’houzanvche biken e vije digaset ann Aotrou Doue d’he di. Neuze ar c’hlanvour keaz en em erbedaz ouz santez Barba, hag ar zantez-ma a obtenaz d’ezhan ar c’hras da veza kommuniet gant ann elez.\nGoudeze ar Verc’hez he-unan en em ziskouezaz dirazhan gant ar Mabik Jezuz etre he divreac’h, hag a ziskleriaz d’ezhan ne varvche ket c’hoaz. « — Mes red e d’ehoc’h, emezhi, en em voestla da zervich Doue enn Urs ann Tadou Jesuisted. » Bloaz a ioa dija m’edo ar zonj-se e spered Stanislas ; mes bete neuze n’en doa kredet he rei da anaout da zen all ebed.\nKerkent ha ma oue pare avad, e komzaz euz ann dra-ze da Jezuisted ann Aotrich ; mes ar re-ma ne felle ket d’ezho he gemeret gant aoun da denna droulans he dad, ha setu perak e kuiteaz kear Vienn dre laer da velet hag hen a gavche guelloc’h chans e leac’h all. He vreur Paol, o veza remerket oa tec’het kuit, a redaz var he lerc’h gant eur c’harr hag a ioa daou loan outhan. Mes ar c’hezek a jomaz a za enn eunn taol kount egiz pa vije sounnet ho divesker outho, ha Stanislas a c’hellaz mont ato gant he hent.\nErruout a reaz evelse e Rom goude beza bet kommuniet eur vech all gant eunn eal ha beza great tost da dri c’hant leo var he droad. Evel eur paour oa guisket\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/773&oldid=138015 »


Prosez un emsaver Ai'ta ! e Gwened\nAn AFB-EKB a jom skoazh ouzh skoazh gant an emsaver Ai'ta ! sanset da dremen dirag al lez-varn Gwened hiriv. N'eo ket hennez hag a zo da damall met ar renerez Skol Veur Gwened hag a zo klask mougañ mouez ar Vretoned hag a fell dezho difenn o gwirioù yezhourel. Ur vezh eo gwelout, ur weach ouzhpenn, e vez pilet en hor Vro-ni an droejoù ar Brezhoneg.\nWar an dachenn-mañ ar goarnamant gall a jom war ar memes leve divalo eget hini Bro Gres hag ar Vro Turkia.\nDonjañs ouzh ar Brezhoneg hag ar vezh gant e gwaskerien.


Pemped sizunvez ar Horaiz (C) - Le Diocèse de Quimper et Léon\nAccueil - Pemped sizunvez ar Horaiz (C)\nEuz an 3 d’an 9 a viz Ebrel 2022\n1 Eet e oa Jezuz da Venez an Olived. 2 Kerkent ha goulou-deiz, e teuas en-dro da Dempl Jeruzalem. Dond a ree an oll dud d’e gaoud. Neuze, eh azezas, hag e stagas da gelenn.\n3 Digas a ra ar Skribed hag ar Farizianed dirazañ eur vaouez bet tapet oh ober avoultriez. Lakaad a reont anezi er hreiz, dirag an oll, 4 hag e lavaront da Jezuz :\n— « Mestr, paket eo bet ar vaouez-mañ oh ober avoultriez. 5 El Lezenn avad, e-neus Moizez gourhemennet deom laza seurt merhed a daoliou mein. Ha te, petra a lavarez ? »\n6 Evel-se, e komzent evid tapoud Jezuz, a-benn gelloud tamall anezañ. Med en em lakaad a reas Jezuz, daoubleget, da skriva gand e viz war an douar. 7 O veza ma kendalhent da ober goulennou outañ, e savas e gein, hag e lavaras dezo :\n8 Hag eet adarre en e zaoubleg, e talhas Jezuz da skriva war an douar. 9 Goude beza kleved Jezuz, ez ejont kuit an eil goude egile, ar re gosa da genta, kén na jomas mui nemed Jezuz hag ar vaouez aze atao er hreiz.\n— « Maouez, e-peleh emaint ’ta ? 11 Dén e-béd n’e-neus kondaonet ahanout ? »\n— « Me kennebeud, eme Jezuz, ne gondaonan ket ahanout. Kee, hag arabad dit pehi hiviziken ! ».\nYn 8, 12-20\n12 Lavared a ree Jezuz d’ar Juzevien :\n— « Me eo sklêrijenn ar béd. An hini a zeuio d’am heul ne gerzo ket en deñvalijenn, med bez’ e-no sklêrijenn ar Vuhez ».\n13 War-ze, e lavaras ar Farizianed dezañ :\n— « Rei a rez testeni dit da unan ; n’eo ket gwirion da desteni ».\n14 Respont a reas Jezuz dezo :\n— « Ya, rei a ran testeni din-me va-unan, ha koulskoude eo gwirion va zesteni, rag gouzoud a ran euz peleh on deuet ha da beleh ez an ; e-leh c’hwi, n’ouzoh ket a beleh e teuan, na da beleh ez an.\n15 « Barn a rit-c’hwi hervez doare an dud. Ne varnan-me dén.\n16 « Ha, ma teu din barn, gwirion eo va barnedigez, rag n’emaon ket va-unan : ganin ema an Tad, e-neus kaset ahanon.\n17 « Hogen, skrivet eo en ho Lezenn eo gwirion testeni daou zén.\n18 « Rei a ran-me testeni din va-unan, hag e ro an Tad e-neus kaset ahanon testeni din ive ».\n19 Lavared a ree ar Farizianed dezañ :\n— « Ne anavezit na me, na va Zad. Ma ’h anavezfeh ahanon, eh anavezfeh ive va Zad ».\n20 Lavared a reas Jezuz ar homzou-ze pa oa o kelenn en Templ, e tu an Teñzor. Ha ne dapas dén krog ennañ, rag ne oa ket deuet e eur c’hoaz.\nYn 8, 21-30\n21 En amzer-ze, e lavare Jezuz d’ar Farizianed :\n— « O vond kuit emaon ; klask a reot ahanon, ha mervel a reot en ho pehed. D’al leh ma ’z an-me, ne hellit ket c’hwi mond ».\n22 Lavared a ree ar Juzevien kenetrezo :\n— « Daoust ha mond a ra d’en em laza, peogwir e lavar : D’al leh ma ’z an-me, ne hellit ket c’hwi mond ?\n23 Respont a reas Jezuz dezo :\n— « C’hwi a zo euz an traoñ ; me a zo euz an neh. C’hwi a zo euz ar béd-mañ ; me n’on ket euz ar béd-mañ.\n24 « Setu perag em-eus lavaret deoh, e varvot en ho pehejou. Rag ma ne gredit ket EZ ON, e varvot en ho pehejou ».\n25— « Piou out-te ? » emezo neuze.\n— « Bez’ ez on a-grenn ar pez am-eus lavaret deoh abaoe ar penn kenta.\n26 « Meur a dra am-eus da lavared ha da varn diwar ho penn. A hend-all, e lavar ar wirionez an hini e-neus kaset ahanon, hag ar péz am-eus klevet anezañ o lavared, kement-se e lavaran evid ar béd ».\n— « P’ho-pezo savet Mab an Dén d’an uhel, neuze e ouezoh EZ ON, ha penaoz ne ran netra ahanon va-unan : lavared a ran ar péz a zo bet kelennet din gand va Zad.\n29 « Ganin ema an hini e-neus kaset ahanon : N’e-neus ket lezet ahanon va-unan, peogwir e ran bepréd ar péz a blij dezañ ».\n30 Klevet ar homzou-ze lavaret gand Jezuz, e kredas e-leiz a dud ennañ.\nYn 8, 31-42\n31 Lavared a ree Jezuz d’ar Juzevien o-doa kredet ennañ :\n— « Ma chomit fidel d’am Homz, ez oh, e gwirionez, diskibien din ; 32 neuze, eh anavezot ar wirionez, hag ho-po ar frankiz digand ar wirionez ».\n— « Bez’ ez om-ni euz lignez Abraham, ha n’om bet biskoaz sklaved da zén e-béd. Penaoz eta e hellez lavared : Dond a reot da veza tud libr ? »\n— « E gwirionez, e gwirionez, e lavaran deoh : piou bennag en em daol er pehed a zo sklav d’ar pehed.\n35 « Ne jom ket eur sklav e-barz an tiad ; ar mab avad, a jom ennañ da viken.\n36 « Ma vez roet eta ar frankiz deoh gand ar Mab, e viot libr da vad.\n37 « Gouzoud a ran ez oh euz lignez Abraham, ha koulskoude emaoh o klask lakaad ahanon da vervel, peogwir ne ’z a ket va Homz beteg ennoh.\n38 « Lavared a ran ar péz am-eus gwelet gand va Zad, hag e rit-c’hwi ive ar péz ho-peus klevet digand ho tad ».\n— « Abraham eo on tad-ni ».\n— « Ma vefeh bugale da Abraham, neuze e rafeh oberou Abraham. 40 Ha bremañ, e klaskit laza ahanon, me hag am-eus lavaret deoh ar wirionez am-eus klevet digand Doue : kement-se n’e-neus ket greet Abraham. 41 Med ober a rit-c’hwi oberou ho tad ».\n— « N’om ket ganet diwar ganedigez vil ! N’on-eus nemed eun Tad : Doue ».\n42 Respont a reas Jezuz dezo :\n— « Ma vije bet Doue ho Tad, ho-pije karet ahanon, rag euz Doue eo ez on ganet, hag anezañ e teuan. N’on ket deuet ahanon va-unan ; Eñ eo e-neus kaset ahanon.\nYn 8, 51-59\n51 « E gwirionez, e gwirionez, e lavaran deoh : Ma chom unan bennag fidel d’am Homz, ne welo biken ar maro ».\n52 Lavared a reas ar Juzevien dezañ :\n— « Gweled-mad a reom bremañ ez out dalhet gand an droug-spered ! Maro eo Abraham, ar brofeted ive, hag e lavarez-te : Ma chom unan bennag fidel d’am Homz, ne welo biken ar maro.\n53 « Daoust ha brasoh ez out eged on tad Abraham ? Maro eo, ha maro ive ar brofeted. Piou ’ta a gav dit, ez out ? »\n54 Respont a reas Jezuz :\n— « Ma tennan gloar ahanon-me va-unan, va gloar n’eo netra ; va Zad eo a ro gloar din, Eñ hag a rit ho Toue anezañ, petra bennag ma ne anavezit ket anezañ.\n55 « Me avad, a anavez anezañ, ha ma lavaran n’anavezan ket anezañ, e vin eur gaouiad, eveldoh-c’hwi. Med anaoud a ran anezañ, hag e choman fidel d’e Gomz.\n56 « Tridal gand joa e-neus greet Abraham ho tad, gand an esper da weled va deiz.\nGwelet eo bet gantañ, hag ez eo bet karget a levenez ».\n57 Lavared a reas ar Juzevien dezañ neuze :\n— « Te, ha n’out ket hanter-kant vloaz c’hoaz, hag ez-peus gwelet Abraham ! »\n58 Respont a reas Jezuz dezo :\n— « E gwirionez, e gwirionez, e lavaran deoh : a-raog ma oa bet euz Abraham, EZ ON-ME ».\n59 Kemer a rejont mein neuze, evid stlepel outañ. Med en em denna a reas Jezuz, hag ez eas er-mêz euz an Templ.\nYn 10, 31-42\n31 Mond a reas adarre ar Juzevien da gerhad mein, da veinata Jezuz.\n32 Neuze e komzas Jezuz outo :\n— « Oberou kaer o tond a-berz va Zad am-eus greet dirazoh dreist-muzul. Evid pehini euz an oberou-ze, e klaskit meinata ahanon ? »\n33 Respont a reas ar Juzevien dezañ :\n— « N’eo ket evid eun oberenn gaer e klaskom meinata ahanout ; dre ma vlasfemez eo : rag n’out nemed eun dén, hag e rez Doue ahanout ».\n— « Daoust ha n’eo ket skrivet en ho Lezenn : Lavaret em-eus : bez’ ez oh doueed ?\n35 « Neuze, ar re m’eo bet kaset beteg enno Komz Doue, e ra doueed anezo al Lezenn ; ha ne hell ket ar Skritur beza torret.\n36 « Ahanta ! D’an hini a zo bet sakret gand an Tad, ha bet kaset er béd gantañ, e lavarit dezañ : Blasfemi a rez, peogwir em-eus lavaret : Bez’ ez on Mab Doue ».\n37 « Ma ne ran ket oberou va Zad, chomit hep kredi ennon.\n38 « Med ma ran anezo, ha pa jomfeh hep kredi ennon, kredit en oberou-ze.\nEn doare-ze e ouezot, hag eh anavezot muioh-mui, ema an Tad ennon, hag emaon-me en Tad ».\n39 Klask a reent neuze, eur wech c’hoaz, tapoud krog ennañ, med tehed a reas a dre o daouarn.\n40 Distrei a reas Jezuz en tu all d’ar Jordan, el leh m’e-noa Yann-Vadezour kroget da vadezi, hag e chomas eno.\n41 Dond a reas e-leiz a dud d’e gaoud, en eur lavared :\n— « Yann, gwir eo, n’e-neus greet burzud e-béd, med re wir e oa kement e-neus lavaret diwar-benn an dén-mañ ».\n42 Hag eno, e oe stank ar re a gredas ennañ.\nYn 11, 45-57\nPa oe deuet Lazar beo euz ar béz, 45 e teuas Juzevien da weled Mari : gweled a reas kalz euz ar re-mañ ar péz e-noa greet Jezuz, hag e kredjont ennañ. 46 Med mond a reas reou all da gaoud ar Farizianed, ha da gonta dezo petra e-noa greet Jezuz.\n47 Bodet ar Huzul-Meur gand ar Veleien-Vraz hag ar Farizianed, e lavarent :\n— « Petra a hellom ober ? Ober a ra an dén-se kalz burzudou. 48 Ma talhom da lezel anezañ da ober, e kredo an oll ennañ, hag e teuio ar Romaned da zistruja hag ol Leh santel hag or broad ».\n49 Neuze, e lavaras unan anezo, Kaïfaz, hag a oa Beleg-Braz er bloavez-se :\n— « Ne ouzoh diouz netra ! 50 Ne lakit ket ho soñj zokén e kement-mañ : ez eo gwelloh ganeoh e varvfe eun dén hepkén evid ar bobl, hag evel-se ne ’z aio ket ar vroad da goll en he-féz ».\n51 N’eo ket anezañ e-unan e teue ar péz a lavare, med o veza ma oa Beleg-Meur er bloavez-se, e tiouganas e rañke Jezuz mervel evid ar vroad. 52 Ha n’eo ket hepkén evid ar vroad, med evid boda en eun tropellad hepkén, oll vugale Doue strewet.\n53 Diwar an deiz-se, e oa greet e zoñj gand ar Huzul-Meur kas Jezuz d’ar maro.\n54 Setu perag e chome Jezuz heb mond amañ hag a-hont war-wél d’ar Juzevien. Mond a reas kuit d’eun tolead tost d’an dezert, er gêr a Efraïm, ma chomas enni gand e ziskibien.\n55 Tost e oa gouel Pask ar Juzevien, hag e teuas da Jeruzalem e-leiz a dud euz ar hornad-se, dezo da veza glaneet araog ar Pask. 56 Klask a reent war lerh Jezuz ; hag en Templ, e lavarent kenetrezo :\n— « Petra a zoñj deoh ? Ha dond a raio d’ar gouel ?\n57 Urziou o-doa roet Priñsed ar veleien hag ar Farizianed : an neb a ouezfe e peleh e oa Jezuz, dezañ dond da ziskuilla anezañ, evid ma vefe tapet krog ennañ.


Deraouidi oc'h, ha dedennet get kentelioù Brezhoneg a-bell ?\nAr c'hlas enlinenn a vo\nbep Lun adalek 12 e 15 betek 1 e 15 adalek an 9 a viz Kala-Gouiañv.\nLakit ho anv, kaset e vo ar liamm evit kemer perzh geneomp.\nNa chomit ket etre daou soñj ! Skrivit deomp evit gouiet pelloc'h : ksk@ksk.bzh\nPriz ar blezad 2021-2022 : Pellgargit ar follenn enrollañ\nemezeladur dre ret : 30 €\nar c'hentelioù : 130 €.\nEvit gouiet muioc'h àr ar bedagogiezh implijet a-barzh er c'hentelioù, klikit amañ !\nUn euriad labour emren d'an nebeutañ etre div gentel a zo aliet evit ma vo desket mat danvez pep kentel.\nAliet groñs eo geneomp kemer perzh en devezhioù-staj kinniget get ar Gerlenn (deiziadoù da zonet),\nUr seurt evit ur sizhuniad-staj dre soubidigezh kinniget get aozadurioù arall e-pad an hañv.\nRenket eo ar c'helenn hervez 5 live ar framm europat boutin dave evit ar yezhoù. Dav eo deoc'h gouiet ho live a-raok ma c'helloc'h lakaat hos anv.\n6 live a vez kinniget geneomp:\nA1 (deraouidi) A2 (goude bout bet heuliet ur blezad kentelioù-noz)\nB1 (àr-lerc'h 3, 4 pe 5 blezad kentelioù-noz pe ur live barregezh tapet en un doare arall)\nB2 (adalek ar 6vet blezad)\nDanvez pep live a gavoc'h àr hor lec'hienn internet www.ksk.bzh, rubrikenn «Deskiñ», «Portfolio ar brezhoneg, DAO». Evit priziañ ho live, daou du : en un doare emren a-drugarez da vloazdanevelloù DAO pe é tonet davedomp evit bout priziet.\nSkoazellit ar gevredigezh ec'h ober un donezon !\nUr gevredigezh disklêriet a interest hollek eo KSK. 66 % ag an donezon a c'heller diduzañ diouzh an tailhoù betek ma vo tizhet 20 % ag ho korvoder telladus. Ur guitañs a vo roet da bep donezoner.\nDa skouer : get 50 € a zonezon e vo 33 € a dailhoù da baeañ. Ne zleoc'h nameit 17 € d'ar Stad !\nSalioù ar c'humunioù :\n- An Alre : sal KSK (Kerlenn Sten Kidna), 6 straed Jojeb Rollo\n- Pleuwigner : sal an Tanin, 11 straed an Tanin\n- Pleñver : Skol ar Groaz-Wenn, straed ar Skolioù\n- Karnag : Sal ar Gerveur, CCAS - 46 straed Sant-Korneli\n- Pluneret : Sal ar Jiboesourion\nTaolit ur sell doc'h taolenn ar c'hentelioù


Kevredigezh Kembre-Breizh: Politikourien Bro-Skos hep fiziañs er panelloù-hent divyezhek\nPolitikourien Bro-Skos hep fiziañs er panelloù-hent divyezhek\nEnskrivadur skoseg war ur feunteun en Inbhir Aora\nPa oa lec'h da grediñ e oa bet gounezet, tamm pe damm, ar stourm evit panelloù-hent divyezhek e skoseg hag e saozneg, e Bro-Skos e seblant bremañ n'eo ket ken tomm gouarnamant ar vro ouzh o yezh keltiek.\nGant Kuzul Douaroù Uhel Bro-Skos ez eus bet goulennet muioc'h a banelloù-hent divyezhek war an hentoù bras, en ur gregiñ gant an A82, met Ministr an Trañsportoù, Stewart Stevenson, a lavar e ranker adsellet ouzh efed ar panelloù war ar vleinerien a-raok mont pelloc'h.\nHervez ar ministr ez eus bet komz eus tud o lenn fall ar panelloù hag oc'h ober hanter-droioù risklus e-kreiz an hent goude.\nE 2011 e vo savet un danvellskrid war ar panelloù a zo bet savet betek-henn met Poellgor Skoseg Kuzul an Douaroù Uhel en deus skrivet d'an aotrou Stevenson o lavaret ne vefe ket reizh lakaat termen d'ar politikerezh nevez betek 2011. Herevzañ, avat, ez eus enklaskoù kozh hag a ziskouez e kemerer pelloc'h o lenn panelloù pa vezont en ouzhpenn ur yezh.\ntagioù divyezhek, panelloù-hent, politikerezh ar yezh, skoseg


Hōshō (douger kirri-nij) — Wikipedia\nHōshō (douger kirri-nij)\n(Adkaset eus Hōshō)\nAn Hōshō e Tsurumi-ku, Yokohama ur wech lakaet war-vor d'an 20 a viz Kerzu 1921.\nAn Hōshō (鳳翔, "Ar feniks o nijal") a voe ar c'hentañ douger kirri-nij lakaet e servij en istor Mab-den. Bez e oa ivez ar c'hentañ bag seurt-se implijet gant Morlu Impalaeriezh Japan. Ar vag, lakaet er servij e 1922, a voe implijet evit taolioù-arnod a-fed dafar, teknikoù liammet gant ar c'hirri-nij. Klasket e oa bet douaroù ha dibradañ kirri-nij eus ar vag. Ouzhpenn-se e oa bet klasket sevel kadoniezhoù brezel liammet gant an nevezintioù degaset gant ar seurt bigi nevez war an dachenn emgann. Ar vag a oa bet ur vammenn dedennus-tre evit Morlu impalaeriezh Japan. Dre al lañs roet gant an Hōshō ha gant kuzulioù ar vleinerien kirri-nij e oa bet gwellaet ar vag dre tennañ lodennoù hag a rae skoilh war ar pont nij e 1924.\nAn Hōshō gant e strollad nij en devoa kemeret perzh e gwallzarvoud Shanghai 1932 hag e-penn kentañ ar brezel Sina-Japan e fin ar bloavezh 1937. E-pad an div stourmadenn-se, an douger kirri-nij en devoa roet harp da Lu Impalaeriezh Japan war-zouar. Sikouret en devoa da dalañ kirri-nij brezel Nijlu Broadlour Sina. Bihan e oa ar vag hag ouzhpenn-se ne oa nemet 15 karr-nij brezel war bourzh setu perak ne oa ket bet bras an efedoù war an dachennoù emgann. Lakaet e oa bet ar vag en adarmead pa oa distroet e Japan eus Sina hag e 1939 e voe troet da bag gourdoniñ.\nKeñveriadenn an douger nijerezioù savet memes mare evit an Hōshō\nE-pad an Eil Brezel-bed an Hōshō en ddevoa kemeret perzh en Emgann Midway e Miz Even 1942 gant ur roll a eil. Goude an emgann drastus evit Japan, e voe adkaset an douger kirri-nij evel bag gourdoniñ ha dreistbevañ a raio peurest ar brezel gant nebeut drastoù dre an dagadennoù dre aer. Goude ar brezel e voe troet d'ur vag dezougen, dindan nav beaj e voe dezouget 40 000 soudard ha trevour japanat eus an douaroù tramor etrezek Japan. An Hōshō a voe distrujet e Japan e penn kentañ ar bloavezh 1946.\nAn Hōshō a voe lakaet dindan sujidigezh ministrerezh an diabarzh d'an 31 a viz Eost. Distrujet e voe en Osaka etre an 2 a viz Gwengolo 1946 hag ar 1añ a viz Mae 1947 gant an embregerezh sevel bigi Kyôwa.\nAdtapet diwar « https://br.wikipedia.org/w/index.php?title=Hōshō_(douger_kirri-nij)&oldid=1800238 »\nListri-brezel Impalaeriezh Japan\nKemmoù diwezhañ degaset d'ar bajenn-mañ d'an 19 Gou 2018, da 20:51.


28 a viz Gouere : SANT SAMZUN, ESKOB. - Ar Gedour\nAccueil>Culture / Sevenadur>Chronique des Saints>28 a viz Gouere : SANT SAMZUN, ESKOB.\nEflamm Caouissin 27 juillet 2021\tRéagissez et donnez votre avis ! 256 Vues\nChapelle St Samson -Neulliac (Photo Ar Gedour – DR)\nSant Samzun a zo bel ganet war-dro 480 er C’hlamorgan, e kreisteiz Kembre. E dad Ammon, marc’heg e servij kont Klamorgan, a venne ober eus e vab un den a vrezel. Met hemañ, dedennet gant traoù Doue a antreas e manati Ildud e Lanwit-Bras. Bet stummet gant ar manac’h brudet, Samzun a c’houlenn an aotre da vevañ en digenvez en enezenn Kaldei, e kreisteiz kontelezh Pembrok, war-dro 510, lec’h ma teuas un toullad diskibion da vevañ gantañ, en o zouez e bemp breur hag e dad e-unan. Goude un nebeut bloavezhioù en Iwerzhon, e tistro da Galdei. Met e vrud a zo brasoc’h-brasañ : eskobet eo gant Dubrig. Nebeut goude-se e treizh Mor Breizh evit mont da Armorika. Dilestrañ a ra e-kichen Konk-Aven, hag en em ziazezañ el lec’h m’emañ hiziv iliz-veur Dol. Emaomp e 548.\nAc’hano en em ledo abostolerezh Sant Samzun war Aodoù an Domnonea a-bezh, betek bro-Leon, ha sed aze orin ar pezh a zo bet anvet enezadennoù Dol e hanternoz Armorika, a zo chomet anezho betek an Dispac’h. E-pad e veajoù e fizie Samzun e vanati-eskopti e renerezh Sant Teliav (Gouel ar 25 a viz Du). N’eo ket Teliav koulskoude a gemero lec’h Sant Samzun goude e varv, met Maelor (Maeler), a lidomp d’ar 15 a viz Here.\nPedomp : Selaouit gant madelezh, Aotrou Doue, pedenn ho pobl e gouel hoc’h eskob Samzun, pa c’houlenn ho spered a furnez d’ar re karget da ren hoc’h iliz, ha blegnit ho tud fidel war hent ar santelezh ma vezint gloar o fastored hag o joa beurbadel. Dre Jezuz-Krist ho Mab hag hon Aotrou, a vev hag a ren a-unan gant ar Spered Santel, Amen.\nTestenn tennet eus Kelc’h Katolik\nKantik eus chapel Sant Samzun (Neullieg)\nMots-clésbrezhoneg saint samson sant samzun\nAmzer-lenn / Temps de lecture : 1 minL’association pensait pouvoir reprendre cet été l’étape interrompue …\nAmzer-lenn / Temps de lecture : 1 minVous vous sentez l’âme d’un chroniqueur ou d’un …


Gwezenn Nedeleg - Wikipedia\nUr wezenn Nedeleg e Danmark.\nAr wezenn Nedeleg zo unan eus an hengounioù zo liammet ouzh gouel Nedeleg. Ur wezenn-sapr a vez lakaet gant an dud en o zi peurliesañ, pe er-maez a-wechoù, ha kinklet e vez gant garlantezioù, bouloù liv ha kement zo, da vare Nedeleg. Aelez bihan ha stered a vez lakaet ouzh ar brankoù, hag ur steredenn alies e beg ar wezenn, evel arouezioù eus sterenn Bethlehem hag eus ganedigezh Jezuz Krist.\nSoñjal a reer eo gwriziennet ar boaz da ginklañ gwez-sapr evel-se da vare Nedeleg e sevenadurioù kozh Europa, da vare ar C'hermaned kozh, a-raok m'en em ledfe ar gristeniezh dre ar c'hevandir,. Gwez troc'het e-kreiz ar goañv a vije bet un arouez frouezhusted evit ar pobloù-se. Pa voent kristenaet e voe adkemeret an hengoun-se gant an iliz ha treuzfurmet ganti da vezañ un arouez eus ganedigezh Jezuz Krist, ar "salver". Tamm-ha-tamm, a-hed ar c'hantvedoù, e voe graet muioc'h-mui gant gwez Nedeleg e-touez ar gristenien en Europa. Ha bremañ eo anavezet ar boaz-se dre ar bed a-bezh ha n'eo ket stag ouzh ar gristeniezh kement-se ken.\nGounit gwez-sapr evit Nedeleg\nBep bloaz e vez troc'het etre 50 ha 60 milion a wez Nedeleg en Europa. Meur a spesad a vez gounezet evit se : Picea abies (pruñs), Abies nordmanniana (sapr Nordmann).\n↑ Clark, Christine and Brimhall-Vargas, Mark Secular Aspects and International Implications of Christian Privilege\n↑ Tradition: le sapin de Noël, 19/12/2009\nAdtapet diwar « https://br.wikipedia.org/w/index.php?title=Gwezenn_Nedeleg&oldid=1941345 »\nKemmoù diwezhañ degaset d'ar bajenn-mañ d'an 13 C'hwe 2022, da 08:07.


Pajenn:Inisan - Toull al lakez.djvu/21 - Wikimammenn\nPajenn:Inisan - Toull al lakez.djvu/21\nD’am c’hamarad Fanch Ar Moan,\nGwelet a ran n’hoc’h eus ket ankounac’heat, va c’hamarad Fanch Ar Moan , peger stard, p’oamp bihanik, er gear, e tifenne hor mammou ouzomp mont war-dro Toull al Lakez, pa ’z eamp da c’hoari d’an aod. Sonj hoc’h eus e veze lavaret d’eomp e oa en toull-ze eur vleizez-vor, reun louet war livenn he c’hein gant he zorrad re vihan, hag a lamme en eun taol, er-meaz eus an dour, kerkent ha ma ’z ea eur c’hrouadur bennak e-kichen. Kregi a rea ennan, a lavared d’eomp ; her chacha a rea da oueled an toull, hag eno her roe da zibri d’he bleizi vihan.\nGouzout a rit ne dosteamp morse ouc’h an toull-ze, rak aon hon doa. Ha koulskoude, dioc’h a bell, n’oamp ket evit miret da zevel war eur roc’h pe eun torr-kleuz bennak da zellet ha da c’houzouga war-zu Toull al Lakez, da c’houzout ha gwelet a rajemp\n↑ — An abad Fanch ar Moan, deut da veza divezatoc’h person Plourin-Gwitalmeze, a zo marvet er barrez-ze e miz du 1927.\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/21&oldid=117374 »\nKemmoù diwezhañ degaset d'ar bajenn-mañ d'an 27 Gou 2018, da 11:39.